Diari Oficial de la Generalitat Valenciana


Sumari del DOGV 6663, del 01-12-2011 (2011/11198)

Notificació de la sentència dictada en el judici de divorci contenciós número 1254/2010.
----------------------------------------------------------------------------------------

### Dades del document

Número de DOGV
:   6663

Data del DOGV
:   01-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11458


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici de divorci contenciós número 1254/2010. [2011/11113]  
Divorci contenciós 001254/2010  
Part demandant: Raquel Rodríguez Lapaz.  
Part demandada: Pedro Francisco López Montilla.  
Sobre: divorcis no consensuats.   
Loreto Medina Aranda, secretària del Jutjat de Primera Instància número 6 d'Elx, faig saber:  
Que en el judici a què es fa referència s'ha dictat la sentència de data 10 de novembre de 2011, que té un dels apartats que, literalment, és com segueix:  
«Dispositiva  
Estime parcialment la demanda presentada per la procuradora Rosario Mateu García, en nom i representació de Felisa Gloria Boix Ezquerro, contra José Antonio Egea Sánchez; i en conseqüència:  
1. Es declara el divorci del matrimoni format per ambdós, amb tots els efectes legals, i s'aproven les mesures definitives següents:  
1.1. Se priva a Pedro Francisco López Montilla de la pàtria potestat sobre la seua filla R.L.R., que quedarà sota l'exclusiva pàtria potestat i guarda i custòdia de sa mare Raquel Rodríguez Lapaz.  
1.2. Es priva a Pedro Francisco López Montilla de règim de visites respecte de la seua filla.   
1.3. Pedro Francisco López Montilla haurà de pagar des de la data de presentació de la demanda i amb caràcter mensual, en concepte de pensió d'aliments per a la filla R., la quantitat de 170 euros, que haurà d'ingressar en el compte número 2100 4057 18 8779795813, per endavant i dins dels cinc primers dies de cada mes.   
L'import de la pensió s'haurà d'actualitzar anualment de conformitat amb les variacions que experimente l'IPC que publica l'INE o organisme que el substituïsca en un futur, i aquesta actualització es produirà de manera automàtica, sense necessitat de requeriment previ, i es considerarà, com a data inicial per a la actualització, el mes i any en què es fixa, i com a data final, el mateix mes de l'any en què s'actualitze, i permetrà tal càlcul l'opció «¿voleu actualitzar una renda?" de la pàgina web de l'INE.   
L'impagament de l'anterior pensió podrà ser constitutiu d'un delicte d'abandonament de família, previst en l'article 227 del codi penal i castigat amb  
pena de presó o multa.   
Ambdós progenitors han de pagar la meitat de les despeses extraordinàries de la seua filla. És pressupòsit previ perquè un progenitor reclame a l'altre que, prèviament a realitzar-lo, llevat en supòsits d'urgència, li haja demanat el consentiment, en qualsevol manera que permeta acreditar-ho documentalment i l'haja informat del cost que implica. La falta d'oposició expressa, dins del termini de cinc dies, o l'obstaculització acreditada a la recepció de la comunicació serà equivalent a un consentiment tàcit.   
2. No condemne a costes cap de les parts.   
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si és el cas, davant d'aquest mateix Jutjat dins del termini dels 20 dies des que es notifique (art. 455 i 458 LEC).  
Per a l'admissió del recurs caldrà que, quan es prepare, s'haja consignat la quantitat de 50 euros en el compte de dipòsits i consignacions d'aquest Jutjat (compte de Banesto número 0706 0000 02 0292 11). També pot realitzar-se la consignació mitjançant una transferència al número de compte 0030 3035 70 6031660314; caldrà indicar en la casella de selecció d'observacions el número 0706 0000 02 0292 11. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional 15a de la Llei Orgànica 6/1985, d'1 de juliol, del Poder Judicial).   
  
Aquesta és la meua sentència, que pronuncie, mane i firme».   
Atés que es desconeix el domicili o la residència actuals de la part demandada, per diligència d'ordenació de data 11 de novembre de 2011, la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència al demandat rebel.  
  
Elx, 11 de novembre de 2011.- La secretària judicial: Loreto Medina Aranda.